
ДО
ОБЩИНСКИ СЪВЕТ
ГР. БУРГАС
ДОКЛАДНА ЗАПИСКА

от Димитър Николов Николов
Кмет на  Община Бургас


ОТНОСНО: Прекратяване на съсобственост между Община Бургас и физическо лице чрез продажба на общинските идеални части от УПИ ХІV-878 в кв.42 по действащия ПУП-ПРЗ на кв. Сарафово, гр. Бургас.


УВАЖАЕМИ  ОБЩИНСКИ  СЪВЕТНИЦИ,

Постъпило е заявление с вх. № 94-01-2163/18.01.2024 г. от П. Г. от гр. Бургас, кв. , за прекратяване на съсобствеността в УПИ ХІV в кв.42, целият с площ 400 кв. м по ПУП-ПРЗ на кв. Сарафово, гр. Бургас, съответстващ на ПИ с идентификатор 07079.820.699, с площ 397 кв. м. по одобрена КК на гр. Бургас, чрез изкупуване частта на Община Бургас, представляваща 207/400 кв. м идеални части.
Заявителката притежава жилищна сграда (югоизточен близнак) ведно с 193/385 кв. м идеални части от УПИ ХІV-878 в кв.42, целият с площ 400 кв.м по ПУП-ПРЗ на кв. Сарафово, гр. Бургас, съответстващ на ПИ с идентификатор 07079.820.699, с площ 397 кв. м. по одобрена КК на гр.Бургас, съгласно Нотариален акт за покупко-продажба на недвижим имот №24, т.ХХХVІ, д.№10746/1997 г. и Нотариален акт за собственост върху недвижим имот №197, т. І, д.№184/2009 г., издадени от Нотариус гр.Бургас.
Община Бургас е собственик на 207/400 кв. м идеални части от същия имот съгласно Акт № 9109/14.01.2019 г. за частна общинска собственост.
	 Съсобствеността в имота е възникнала в резултат на нереализирано право на строеж на къща -западен близнак в УПИ ХІV в кв.42 по действащия  ПУП населеното място от 1992г.
	 От становище на ЕСУТ при Община Бургас, описано в Протокол-Решение №10/29.05.2024г., става ясно, че УПИ ХІV-878 не може да бъде разделен на два самостоятелни УПИ, тъй като няма да е налице изискването на чл.21, ал.2 от ЗУТ предвид съществуващата сграда.
		Съсобственият имот не носи приходи на Община Бургас, а в същото време е данъчно задължена, поради което е целесъобразно прекратяване на съсобствеността чрез продажба дела на общината по пазарни цени.
Описаният имот е включен в Програмата за управление и разпореждане с общинската  собственост на Община Бургас за 2024 г., приета с решение по т.2 от Протокол №7/14.02.2024 г. на Общински съвет-Бургас.
	Съгласно разпоредбата на чл.41, ал.2, във връзка с чл.22, ал.3 от Закона за общинската собственост, е възложена от Община Бургас и изготвена от независим оценител, вписан в регистъра на независимите оценители в България, пазарна оценка на общинската идеална част от имота, определена в размер на 52 700 (петдесет и две хиляди и седемстотин) лева.
Данъчната оценка на общинската идеална  част от имота, предмет на продажба е 7 265,70 лв. (седем хиляди двеста шестдесет и пет лв. и седемдесет ст.) 
Ето защо, като взех предвид Протокол-решение от 11.07.2024 год. на  Комисията, назначена с моя Заповед № 2895/23.08.2022 г., което възприемам изцяло, в изпълнение на правомощията ми по чл.73, ал.1 от Правилника за организацията и дейността на Общинския съвет и взаимодействието му с общинската администрация на община Бургас, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл.36, ал.1, т.2 от Закона за общинската собственост и чл.41, ал.1, т.2 и чл.42 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следното

                                                    Р Е Ш Е Н И Е:

[bookmark: _GoBack]	Да се прекрати съсобствеността между Община Бургас и П. Г. с ЕГН  и постоянен адрес: гр. Бургас,  , чрез продажба на общинските идеални части в недвижим имот, актуван с Акт № 9109/14.01.2019г. за частна общинска собственост, представляващ 207/400 (двеста и седем от четиристотин) кв. м. идеални части от УПИ ХІV-878 (четиринадесет римско за имот пл.№ осемстотин седемдесет и осем), целият с площ 400 (четиристотин) кв. м., отреден "За жилищно строителство" в кв.42 (четиридесет и две) по ПУП-ПРЗ на кв. Сарафово, гр. Бургас, при граници на целия имот: североизток - УПИ ХІІ, югоизток и югозапад- улици и северозапад- УПИ ХV, съответстващи на 207/397 (двеста и седем от триста деветдесет и седем) кв. м идеални части от  ПИ с идентификатор 07079.820.699 (нула седем нула седем девет точка осем две нула  точка шест девет девет) с площ 397 (триста деветдесет и седем) кв. м по КККР на кв.Сарафово, гр.Бургас,  при съседи: имоти с идентификатори: 07079.820.1432, 07079.820.914, 07079.820.701 и 07079.820.698, за сума в размер на 52 700 (петдесет и две хиляди и седемстотин) лв., без ДДС.

	Приложения: Заявление вх. №94-01-2163/18.01.2024 г., Нотариален акт №197, т.1, рег.№1406, д.№184/2009г. и Нотариален акт №14, т.ХХХVІ, д.№10746/1997г., издадени от Нотариус гр.Бургас,  Акт №9109/14.01.2019 г. за частна общинска собственост, Скица, издадена от СГКК – Бургас, Комбинирана скица по ПУП-ПРЗ, издадена от ДЦАУ „Изгрев“, Протокол-решение №10/29.05.2024г. на ЕСУТ при Община Бургас, Експертна оценка от лицензиран оценител, Удостоверение за данъчна оценка и Протокол от 11.07.2024 г. на комисия, назначена със Заповед №2895/23.08.2022 г. 


ДИМИТЪР НИКОЛОВ
Кмет на Община Бургас 




image1.png




image2.png




